Maalämpöpumppu on lämmitysjärjestelmä, joka asennetaan yleensä kiinteistön päälämmitysjärjestelmäksi. Se voidaan asentaa sekä uudisrakentamisen että saneerauksen yhteydessä, jolloin sillä voidaan korvata esimerkiksi vanha puu-, öljy- tai sähkölämmitys. Maalämpöpumppu kerää maahan varastoituneen auringon lämmön maasta tai vesistöstä putkiston avulla. Putkisto voidaan asentaa joko poraamalla lämpökaivo kallioon, kaivamalla horisontaalisesti maaperään tai vetämällä putket tontin lähellä sijaitsevaan vesistöön. Järjestelmä kerää maasta alle 5 asteista lämpöä, jonka pumppu lämmittää energiatehokkaasti n. 30–70 asteiseksi.